พึ่งมาเป็นหลังฉีดวัคซีน az ฉีดตอน 29 ส.ค หลังฉีด 1 สัปดาห์ มีอาการปวดหัวจี้ดแบบไม่เคยปวดมากก่อน 1-3 วินาที หลังจากนั้นจะมีอาการตื้อๆ มึนๆ หนักๆหัว ไม่สดชื่น บางครั้งปวดหลังศีรษะ โดยเฉพาะตอนนอนราบ กินยาแก้ปวดแก้อักเสบคลายกล้ามเนื้อ ก็ไม่หาย ยังคงเป็นอยู่กว่า 2 สัปดาห์แล้วครับ
สวัสดีค่ะ อาการปวดหัวอาจมีสาเหตุมาได้จาก ปวดหัวจากการใช้งาน คือปวดกล้ามเนื้อที่อยู่รอบๆศีรษะ สัมพันธ์กับการใช้งานสายตา ปวดจากปลายเส้นประสาทอักเสบ มักปวดจี๊ดๆ ปวดไมเกรน มักปวดข้างเดียว มีคลื่นไส้ หรือปวดจากอาการในสมอง เช่นมีเนื้องอกในสมอง มักจะต้องปวดรุนแรง ปวดมากขึ้นเรื่อยๆ ปวดมากตอนเช้าและมีอาเจียนพุ่งได้หากรับวัคซีนมาแล้ว 1 สัปดาห์ ไม่น่าจะมีผลข้างเคียงมาทำให้ปวดหัวได้อีก เบื้องต้นควรพักผ่อนให้เพียงพอต่อวัน พักการใช้งานสายตา รับประทานยาแก้ปวด ยาแก้อักเสบที่ไม่ใช่สเตียรอยด์และสังเกตอาการ ถ้าพักเต็มที่แล้ว กินยาแก้ปวดแล้วก็ยังไม่ดีขึ้น แขนขาอ่อนแรง พูดไม่ชัด ปากเบี้ยว ปวดมากขึ้นเรื่อยๆ ปวดจนต้องตื่นขึ้นมากลางดึก ปวดจนทำกิจวัตรประจำวันไม่ไ ควรไปพบแพทย์